એટલું જ નહીં, ગુજરાતમાં આવેલી RComની દુકાનોના પાટિયા પણ રાતોરાત ઉતારી લેવાયા. એટલું જ નહીં, તેના કસ્ટમર્સ કેરમાં પણ કોન્ટેક્ટ થવાનો બંધ થઈ ગયો છે. શુક્રવારે રાત્રે RComની 2G સર્વિસની સાથે-સાથે સીમકાર્ડ બંધ થઈ જતા ઘણા ગ્રાહકોએ અસંખ્ય વખત કસ્ટમર કેરનો સંપર્ક કરવાનો પ્રયાસ કર્યો, પણ કોઈનો સંપર્ક થઈ શકતો ન હતો. IamGujarat.com દ્વારા પણ કંપનીના કસ્ટમર કેર નંબર 30333333 પર ફોન કરી આ અંગે જાણકારી મેળવવા પ્રયાસ કરાયો હતો. જોકે, કસ્ટમર કેર એક્ઝિક્યુટિવ સર્વિસ ઉપલબ્ધ ન હોવાનો ઓડિયો મેસેજ મળ્યા બાદ ફોન પણ કપાઈ ગયો હતો. જ્યારે ગ્રાહકો RComની ઓફિસો પર સંપર્ક કરવા ગયા તો જાણવા મળ્યું કે, એ ઓફિસો તો 29મીની રાતથી જ બંધ કરી દેવાઈ છે. ઘણી જગ્યાએ તો RComને બદલે અન્ય ટેલિકોમ કંપનીઓ દુકાનો ખૂલી ગયેલી પણ જોવા મળી.